Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 741/10/8802	Košice I, 30.1.2015
EEČ : 2-63-55-2015

U Z N E S E N I E

Trestná vec:	obvinená XXXXX  
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 30.1.2015, spisová značka 4 Pv 741/10/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v Košiciach dňa 10.08.2010 na ul. Mojmírová č. 8 ako obchodná zástupkyňa spoločnosti XXXXX, s.r.o. XXXXX uzatvorila bez vedomia XXXXX zmluvu o spotrebiteľskom úvere č. 472138733 a na základe získaných osobných údajov uvedenej osoby túto zmluvu predložila v pokladni XXXXX s.r.o., XXXXX, kde jej bola vyplatená suma vo výške 500,-€, ktoré si nechala pre svoju vlastnú potrebu, čím takto spoločnosti XXXXX, XXXXX XXXXX spôsobila škodu vo výške 500,-€

Uznesením prokurátora Okresnej prokuratúry XXXXX XXXXX zo dňa 30.1.2015, spisová značka 4 Pv 741/10/8802, bola určená obvinenej skúšobná doba v trvaní 36 mesiacov.
Odôvodnenie:
	XXXXX XXXXX XXXXX XXXXX uznesením zo dňa 05.12.2011 sp. zn. 4 Pv 741/10, podľa § 216 ods. 1 Trestného poriadku podmienečne zastavil trestné stíhanie obvinenej XXXXX, za prečin podvodu podľa § 221 ods. 1 Trestného zákona, ktorého sa dopustila tak, že v Košiciach dňa 10.08.2010 na ul. Mojmírová č. 8 ako obchodná zástupkyňa spoločnosti XXXXX, XXXXX XXXXX uzatvorila bez vedomia XXXXX zmluvu o spotrebiteľskom úvere č. 472138733 a na základe získaných osobných údajov uvedenej osoby túto zmluvu predložila v pokladni XXXXX s.r.o., XXXXX, kde jej bola vyplatená suma vo výške 500,-€, ktoré si nechala pre svoju vlastnú potrebu, čím takto spoločnosti XXXXX, XXXXX XXXXX spôsobila škodu vo výške 500,-€.

	Podľa § 216 ods. 2 Trestného poriadku bola obvinenej určená skúšobná doba v trvaní 36 / tridsaťšesť / mesiacov.

	Podľa § 216 ods. 3 Trestného poriadku bola obvinenej uložená povinnosť, aby v skúšobnej dobe uhradila poškodenej spoločnosti XXXXX, XXXXX XXXXX škodu vo výške 500,-€.

	Uznesenie o podmienečnom zastavení trestného stíhania nadobudlo právoplatnosť dňa 23.12.2011, teda skúšobná doba plynula od dňa 24.12.2011 do 23.12.2014.

	V zmysle § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

	Po skončení skúšobnej doby bol vyžiadaný odpis z registra trestov, charakteristiky z Obvodného úradu XXXXX, odbor všeobecnej vnútornej správa, podľa miesta trvalého bydliska obvineného, správa ohľadne toho, či sa voči obvinenej nevedie trestné stíhanie za skutok, ktorého by sa mal dopustiť v skúšobnej dobe podmienečného zastavenia trestného stíhania a správa od poškodenej spoločnosti, či došlo zo strany obvinenej k úhrade spôsobenej škody. 
  
	Zo správ vyplýva, že obvinená nebola riešená priestupkovo, nevedie sa voči nej trestne stíhanie, nebola odsúdená v priebehu plynutia skúšobnej podmienečného zastavenia trestného stíhania a počas skúšobnej doby uhradila poškodenej spoločnosti škodu vo výške 500,-€.

	Na  základe  týchto materiálov bolo preukázané, že obvinená počas skúšobnej doby 
podmienečného zastavenia trestného stíhania viedla riadny život a nedopustila sa trestnej činnosti, čím splnila podmienky na vydanie rozhodnutia o osvedčení sa.

Poučenie:
Proti tomuto uzneseniu je prípustná sťažnosť, ktorú je  možné podať do 3 dní odo dňa doručenia na Okresnú prokuratúru XXXXX I. Sťažnosť má odkladný účinok. Právoplatnosťou   tohto   uznesenia   nastávajú   účinky  zastavenia  trestného stíhania. / § 217 ods. 4 Tr. poriadku, § 9 ods. 1 písm. e/ Tr. poriadku / . 

Mgr. Jozef Stanko
prokurátor